'ફ્રન્ટિયર માર્કેટ્સ' અન્ય એક સંસ્થા લિવરેજિંગ આઈસીટી ફોર કસ્ટમર એન્ગેજમેન્ટની સાથે હાથ મિલાવીને દરેક ગ્રાહકનો એક ડિજિટલ ડેટાબેઝ તૈયાર કરે છે. જેમાં તેમના દ્વારા ખરીદવામાં આવેલા તમામ ઉત્પાદનોની માહિતી આપવામાં આવેલી હોય છે. આ ડેટાનો ઉપયોગ મોબાઇલ ફોન મારફતે ઉત્પાદનોની જાણકારી, ગ્રાહકની સહાયતા અને તેની દક્ષતા જાણવા માટે કામ આવે છે. દરેક ઉત્પાદન સાથે ગ્રાહકને એક અલગ મોબાઇલ નંબર આપવામાં આવે છે. તેનો ઉપયોગ ગ્રાહક તેણે ખરીદેલાં ઉત્પાદનમાં તકલીફ આવે તો કરી શકે છે. અંતે અજિતા જણાવે છે કે લોકો અને અમે હવે સમજવા લાગ્યા છીએ કે તમારે ગ્રાહકોને તમારી તરફ આકર્ષવા માટે ઘણાં ઉત્પાદનોને એક સાથે લાવીને તેનાં સારાં વિતરણની વ્યવસ્થા કરવી પડશે. હાલ બીજાં ઘણાં રાજ્યનાં લોકો તેમજ વિવિધ સંસ્થાઓ અમારી સાથે હાથ મિલાવીને અમારા આ મોડલને અનુસરવાનો પ્રયાસ કરી રહ્યા છે. આગામી દિવસોમાં તેનો ઇરાદો પોતાનાં વેપારનું વિસ્તરણ કરવા માટે ફ્રેન્ચાઇઝ વ્યવસ્થા અપનાવવાની કોશિશ કરવાનો છે.